|  |
| --- |
| **Rwy’n gwybod pob dim am Siocled** |
| Mae gen i chwaer fach o’r enw Lola. Mae hi’n fach ac yn ddoniol iawn. Pan fyddwn ni’n mynd i’r siop gyda mam, fe fydd hi weithiau yn gadael i ni ddewis un peth fel *treat.* A bydd Lola’n dweud bob tro...siocled. |
| Mae Lola’n dweud, “Dwi’n hoffi siocled yn fawr iawn, iawn. Dwi’n hoffi botymau siocled, wyau siocled, arian siocled.  |
| Fi’n hoffi teisen siocled, gyda siocled yn y canol, siocled ar y tu allan. Dwi’n hoffi anifeiliaid siâp siocled, a siapiau siocled. Dwi’n dweud, “Fentra i nad wyt ti’n gwybod o ble mae siocled yn dod.”Meddai Lola, “O ydw, dwi’n gwybod - mae siocled yn dod o’r siop! Dywedais, “O na. Mae siocled yn dod o goeden.” |
| Meddai Lola, “Doeddwn i ddim yn gwybod bod ‘na choeden siocled, yn tyfu siocled. Falle gallwn dyfu un yn ein gardd ni - a falle blodau siocled hefyd... |
| A dwi’n dweud, “Na, does dim coeden siocled - dim ond coeden sy’n tyfu codennau mawr - ac enw’r goeden yw coeden cocoa. Yn y codennau mae ffa cocoa, ac mae’r ffa yn cael eu malu a’u gwasgu a’u cymysgu â llaeth a siwgr a dyna sut mae siocled yn cael ei wneud.” |
| Meddai Lola, “Falle byddaf yn tyfu un o’r coed ffa cocoa a gwneud siocled fy hunan.” |
| A dwi’n dweud “Dwi ddim yn meddwl ei bod mor hawdd â hynny, Lola. Fe welais i raglen ar y teledu yn dangos ffermwyr cocoa yn Affrica yn gweithio’n galed iawn. Rhaid iddyn nhw edrych ar ôl y coed..tynnu’r ffa allan o’r codennau... a’u sychu yn yr haul poeth.  |
| Ac yna ar ôl rhyw 10 diwrnod, maen nhw’n rhoi’r ffa mewn sachau a’u gwerthu i’r ffatri siocled.” |
| Meddai Lola, “Mae hynny’n swnio fel gwaith caled iawn.” dwi’n dweud, “Ti’n iawn. Ac weithiau dyw’r ffermwyr ddim yn cael llawer o arian am gasglu’r miliynau a triliynnau o ffa cocoa.”  |
| Meddai Lola “Dyw hynny ddim yn *deg* o gwbl. Dwi’n dweud “Dwi’n gwybod, ond mae Mam yn dweud y gallwn helpu’r ffermwyr i gael mwy o arian. Y cwbl sy’n rhaid ei wneud yw prynu siocled gyda’r label arbennig sy’n dweud Masnach Deg. |
| Dwi’n dweud “Nid dim ond siocled, ond mae’r label i’w gael ar bob math o bethau, sy’n golygu bydd y ffermwyr yn cael eu talu’n deg bob amser. Gallwch gael sudd oren Masnach Deg... a grawnfwyd a bananas a mêl.  |
| Yn ogystal â chnau Masnach Deg.. ffrwythau, a cwcis, a bariau cnoi ar gyfer dy focs bwyd. Mae hefyd te a choffi a jam a losin a blodau. ”  |
| Pan ddaeth Charlie a Lola yn ôl o’r siop, dwedodd Charlie, “Lola, gaf i ddarn o siocled?” dwedodd Lola, “Dwi wedi’i fwyta i gyd - pob darn.” Meddai Charlie, “Dyw hynny ddim yn deg o GWBL.” |